nymbyr.dys.starz.

ni'o la nymbyr.dys.starz. goi ko'a cukta lisri fi la'o gy. Lois Lowry gy. fe lonu lo xebro lanzu cu rivbi vi la'o dy. Copenhagen dy. ca lo remoi terdi jamna .i ko'a lisri lo nixli poi ge tu'a jmive se nanca li pano gi la .anmyris. cmene .i la .anmyris. xabju vi la'o dy. Copenhagen, Denmark dy. ca li 1943 ku gi'e selcu'u lonu lo xebro pe la danmark. mrofanta .i la .anmyris. kamgau lo mivtcini lonu sidbo lo pendo kei fi'o tadji lonu ticyjifsku lonu la .elen. mensi be ra

ni'o lo cmene be ko'a sitna la'o xy. Psalm 147 xy. noi lo te cukta cu cusku lodu'u lo cevzi cu kancu lo'i tarci poi cmima lo munje .i go'i ckini la tarmi pe la deived. ge'u noi pagbu lo nebja'i pe la .elen. noi pedrai la .anmyris. .i lo nebja'i cu vajni lo lisri

ni'o ca li 1990 la'o gy. Newbery Medal si'arseldu'a fi ko'a .i la loris. litru vi la kopenxeigen. ki'u lonu ge facysisku gi skucpe .i la loris. kamcyxragau lo nixle poi cpana lo gacri

lisri

ni'o ca lonu cfari kei vi lo klaji pe la kopenxeigen. re lo natziz. zei sonci cu sisti lonu la .anmyris. .e la elen. bajra kei gi'e reisku

ni'o la pityr.nilsen. noi ge nanmu gi ge gunka fi lonu sidju la'o gy. Danish Resistance gy. kei gi pu bavyspe la lis. ku'o vitke lo lanzu be la .anmyris. gi'e cusku lonu cfari fa lonu lo dotco cu ga'orga'i ro lo xebro sorcu .i ba pa lo djedi la .elen. .e lo re rirni be ti kalma lo bromalsi ki'u xebro sladei .i ku'i lo lanzu cu facki lonu lai natziz. mi'ecpe lo liste be lo xebro prenu pe danseke .i lai natziz. prupla lonu pilno lo liste lonu ge kavbu ro lo danseke gi'e xebro prenu gi muvgau ti .i la petyr. mipypu'i lo rirni be la .elen. .ije la .elen. zdani muvdu lo lanzu be la .anmyris.

ni'o baziku ca lo nitce lo natziz. zei sonci cu klama lo zdasle pe lai .io'ansen. ki'u ge lonu sisku lai rozen. kei gi lonu na facki lonu nenri lo zdasle pe ti .i ca lonu lo natziz. zei sonci cu sisku kei la .anmyris. popygau vimcu lo nebja'i poi kansa lo tarmi pe la deived. ku'o ki'u lonu mipypu'i fi lodu'u la .elen. xebro kei lo natziz. zei sorcu .i lo natziz. zei sorcu cu binxo lonu nunseltickri kei ki'u lodu'u ge lo kerfa pe la .anmyris. .e la krestis. ckaji loka pelselkre kei gi la lo kerfa pe la .elen. ckaji loka manku burne .i la mestyr.io'ansen. jarco fi lo natziz. zei sonci fe lo kacma pixra be lo ca lonu cifnu kei lo ci tixnu be'o noi ge lo cmene cu se ciska fi ke'a gi jarco lodu'u lo kerfa pe la lises. simsa lo kerfa pe la .elen. ca lonu la lises. cifnu .i lo natziz. zei sonci cu cliva

ni'o bazi lonu la natziz. zei sonci cu cliva kei la mestyr.io'ansen. fonta'a lo speni bruna poi cmene zo xenrek. ku'o gi'e curmi lonu ba bevri la .elen. ta .i la mesez.io'ansen. jungau lo nixli lodu'u lo pafybunspeme'i poi cmene zo byrtis. ku'o puzi morsi .i ku'i la .anmyris. djuno lodu'u na zasti fa lo pafybunspeme'i poi cmene zo byrtis. .ije la .anmyris. cusku go'i lo rirbu'a poi cmene zo xenrek. .i la xenrek. cusku ta lodu'u drani .i ku'i la xenrek. ciksi lodu'u ga filmau fa lonu pijvri ginai na djuno lo mulno jetnu

ni'o lo girzu be fi la natziz. zei sonci cu klama gi'e pevjicla lo mrori'i .i baziku lo rirni be la .elen. klama .i pa lo sonci cu cpedu lonu lo mamta be la .anmyris. kargau lo mrovau .i ku'i ta cusku fi lo sonci fe lodu'u ge lo mikce cu cusku lo du'u la taifys. rinka loka morsi kei kei gi lonu karbi'o lo morvau kei rinka lonu lo jurme cu preja .i lo sonci cu steba gi'e cliva .i la pityr. tcidu lo tolfa'o be la'o gy. Psalm 147 gy. bei la'o gy. Bible gy. .i tcidu lodu'u lo cevni cu kancu lo tarci .i la .anmyris. jinvi lodu'u na cumki fa lonu kancu ro lo tarci kei kei .e ludu'u lo mu'ezda cu kusru .i la mesez.rozen. terpa

ni'o la petyr. kargau lo morvau gi'e faigau lo boxfo .e lo glare taxfu noi nenri lo morvau ku'o lo xebro lanzu .i baziku ti cliva gi'e sepli ki'u lodu'u lodu'u loka jundi kei se trina kei mleca .i la .anmyris. tolrinsa la .elen. .e la mamta be ti be'o noi zvati lo mrori'i .i ca lo cerni la .anmyris. viska lonu lo mamta be ti be'udzu ki'u lonu lo jamfu be lo mamta cu porpi .i viska lo vraji xa'argai noi la mestyr.rozen. falgau ba lonu sakli lo serti .i lo mamta cu cusku fi lo .anmyris. fe lodu'u ge tisgau lo lanka lo cidja .e lo xa'argai gi sutra bajra .i la .anmyris. bajra lo mudri dargu

ni'o vi lo dargu la .anmyris. se stigau re la natziz. zei sonci noi kansa lo gerku .i bazi lonu ti retgau lo krinu be lonu nenri lo cicfoi ca lo dukse clira kei kei la .anmyris. ticyjifsku lonu bevri lo mijdorsai lo rirbu'a kei la natziz. zei sorci .i lo sorci na krici gi'e lebna lo lanka .i lo sorci cu curmi lonu la .anmyris. cliva .i ti klama lo bloti pe lo rirbu'a .i dunda lo xa'arvau be lo daskybu'u lo rirbu'a .i lo gerku pe la natziz. zei sorci cu klama lo bloti gi'e na kakne lonu sumne lo xebro prenu poi sidju lonu zifri'a

ni'o ca lo vanci la xenrek. xruti fi lo danseke gugde la sferies. gi'e ciski fi la .anmyris. fe lodu'u ge lai rozen. gi so'o lo xebro prenu cu mitpstu lo bloti .i ji'a ta ciski lodu'u lo daskybu'u cu vasru lo ractu ciblu noi trina lo gerku ku'o .e lo selmaltcu noi zasni fanta lonu lo gerku cu sumne

ni'o ba re lo nanca lo jamna cu sisti .i la petyr. se kavbu la natziz. gi'e se catra .i la .anmyris. cilre lodu'u ge la lises. na snuti se catra gi tolsnuti se darxi fi lo karce .i la .anmyris. pensi lodu'u bazu da kakne lonu xruti lo nebja'i la .elen.

klesi:cukta